Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 992

5. Piktogramok értelmezése Szakiskolai előkészítés 9. Cél: Folyamatosan továbbfejleszteni az alapfokú képzés során kialakított kognitív, motoros, és érzelmi funkciókat. Szocializáltság szintjét növelni a megtanított életviteli és gondozási fogalmak, ismeretek és technikák rögzítésével az általános képességek, gyakorlati alkalmazásával A társadalmi és természeti környezethez való többrétű kapcsolódás alapján az alkalmazkodó-képességet javítani. Rögzíteni a szociális motívumokat, képességeket és szokásrendszereket, melyek attitűdjében mérhetőek. Az alkalmazkodó képességet javítani a társadalmi és természeti környezethez való többrétegű kapcsolódás alapján. Feladat: A munka és az eszközfogások kialakításán túl a kognitív folyamatok kibontakozása. A korábbi ismeretek szinten tartása mellett a praktikus tevékenységek végzése, életviteli és gyakorlati ismeretek elsajátítása. Igény kialakítása a hasznos, fejlettségének megfelelő szabadidőprogramokra. Elvárt teljesítmény: Minden eddig tanult munkafolyamatban tudjon részt venni elemi szinten. Tudjon részt venni az eddig tanult konyhai folyamatokban. Tudjon részt venni minden eddig megismert munkafolyamatban. Ismerje az eszközöket, gépeket, tudjon részt venni minden munkafolyamatban. Egyéni szint alapján tudjon részt venni a vásárlásban és a beszerzett anyagok tárolásában. Ismerje a piktogramok alkalmazásának jelentőségét. Értékelés: Tanév végén érdemjeggyel, félévente szöveges tájékoztatás, évente P.A.C. mérőeszközös mérés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes